مەسرور بارزانی سەرۆک حکومەت هەرێم کوردستان، لەبان تویتەر نویسان: لە هاوخەمی وەگەرد قوربانیەیل زەویلەرزەگە، فەرمان وە دامودەزگایل حکومەتی و وەزارەت تەندروسی و ریخریاگ خێرخوازی بارزانی دامە، ئەرا هاوکاریکردن وەگەرد مانگ سوور و دەسمیەتی لە تەقەلایل رزگارکردن لە تورکیا و سوریا.
وتیش: تا ئیسە سێ تیم رزگارکردن وەگەرد ٢٥ ماشین فریاکەفتن رێک خریانە.
نیمەڕو ئمڕوور زەویلەرزەی نوویگ دادە شار کەهرمان مەرعش باشوور خوەرهەڵات تورکیا وەتونی ٧.٥ پلە لەبان پەیمانەی ریختەر.
